Diari Oficial de la Generalitat Valenciana


Sumari del DOGV 7407, del 20-11-2014 (2014/10576)

RESOLUCIÓ d'11 de novembre de 2014, de la directora general d'Innovació, Ordenació i Política Lingüística, per la qual es resol la convocatòria del programa per al desenrotllament de projectes d'innovació per a la lluita contra el fracàs escolar a través d'activitats de promoció de la música en els centres d'Educació Infantil i Primària, instituts d'Educació Secundària i els conservatoris elementals i professionals de Música i Dansa de titularitat de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7407

Data del DOGV
:   20-11-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/10846


Data del document
:   11-11-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ d'11 de novembre de 2014, de la directora general d'Innovació, Ordenació i Política Lingüística, per la qual es resol la convocatòria del programa per al desenrotllament de projectes d'innovació per a la lluita contra el fracàs escolar a través d'activitats de promoció de la música en els centres d'Educació Infantil i Primària, instituts d'Educació Secundària i els conservatoris elementals i professionals de Música i Dansa de titularitat de la Generalitat. [2014/10257]  
Per Resolució de 7 de juliol de 2014, de la Conselleria d'Educació, Cultura i Esport, es va convocar el programa per al desenrotllament de projectes d'innovació per a la lluita contra el fracàs escolar a través d'activitats de promoció de la música en els centres d'Educació Infantil i Primària, instituts d'Educació Secundària i els conservatoris elementals i professionals de Música i Dansa de titularitat de la Generalitat.  
  
Trobant-se en poder de l'òrgan instructor totes les sol·licituds presentades, es va constituir el 17 d'octubre de 2014 la comissió per a l'estudi i valoració dels projectes, segons establix la base octava de l'annex I de la resolució esmentada.  
Publicada en data 21 d'octubre de 2014, en la pàgina web de la Conselleria d'Educació, Cultura i Esport, la relació provisional de centres docents amb projectes seleccionats i no seleccionats, en la qual s'indiquen les assignacions econòmiques proposades, i la relació de centres docents amb projectes no seleccionats, transcorregut el termini per a presentar al·legacions i presentada la documentació complementària per tots els centres requerits, d'acord amb les bases sexta i deu de l'annex I de la resolució de referència.  
Comprovada la documentació presentada, una vegada transcorregut el termini d'al·legacions, estudiades i, si és el cas, ateses les dites al·legacions.  
Vista la proposta definitiva de resolució de data 7 de novembre de 2014, elevada per l'òrgan instructor de la convocatòria del programa per al desenrotllament de projectes d'innovació per a la lluita contra el fracàs escolar a través d'activitats de promoció de la música.  
En virtut del que disposa la base deu, punt quint i sext de la resolució de la convocatòria, i conformement amb la delegació efectuada per a resoldre la convocatòria per la disposició final primera de l'esmentada resolució, resolc:  
  
Primer  
Assignar als projectes seleccionats que figuren en l'annex I d'esta resolució les quanties econòmiques que s'indiquen en cada cas, les quals s'abonaran amb caràcter de gasto extraordinari de funcionament, amb càrrec al capítol II del programa pressupostari 421.50, del pressupost de la Generalitat de l'any 2014, dotat amb un import global màxim de 600.000 euros, dels quals s'hi assignen 599.950,00 euros.  
  
Segon  
Declarar projectes no seleccionats els que figuren en l'annex II d'este document pels motius que s'indiquen en cada cas.  
  
Tercer  
De conformitat amb el que disposa el resolc segon de la resolució de la convocatòria, les quantitats concedides als projectes seleccionats tindran la finalitat d'ajudar a sufragar totalment o parcialment els gastos que genere la seua realització, sempre que estos no impliquen inversió o adquisició de material inventariable.  
  
Quart  
El pagament de les assignacions econòmiques es realitzarà als beneficiaris conformement amb el que preveu la base dotze de l'annex I de la resolució de la convocatòria.  
  
València, 11 de novembre de 2014.- La directora general d'Innovació, Ordenació i Política Lingüística, p. d. (R 18.10.2013, de la Conselleria d'Educació, Cultura i Esport; DOCV 7136, 22.10.2013): Beatriz Gascó Enríquez.